Shavkat Mirziyoyev chet el fuqarolarining O‘zbekistondagi huquqiy maqomi to‘g‘risidagi qonunni imzoladi

Shavkat Mirziyoyev tomonidan “O‘zbekiston Respublikasida chet el fuqarolarining va fuqaroligi bo‘lmagan shaxslarning huquqiy holati to‘g‘risida”gi qonun imzolandi.
Qonunga ko‘ra, ikki yoki undan ortiq davlat fuqaroligiga ega chet el fuqarolari qaysi davlat fuqaroligiga mansubligi to‘g‘risidagi hujjatlar bo‘yicha O‘zbekistonga kirgan bo‘lsa, O‘zbekistonda o‘sha davlatning fuqarolari hisoblanadi.
O‘zbekistondagi chet el fuqarolari va fuqaroligi bo‘lmagan shaxslarning huquq va erkinliklari xalqaro huquq normalariga muvofiq ta’minlanadi.
O‘zbekistonda doimiy yashaydigan chet el fuqarolariga yoki fuqaroligi bo‘lmagan shaxslarga – ular 16 yoshga to‘lganida yoki ota-onasining, vasiylarning (homiylarning) ixtiyoriga ko‘ra – bola tug‘ilgan paytidan e’tiboran va 16 yoshga to‘lguniga qadar identifikatsiyalovchi karta beriladi.
Identifikatsiyalovchi karta quyidagi amal qilish muddatlariga beriladi:
Qonunga ko‘ra, chet el fuqarolari va fuqaroligi bo‘lmagan shaxslar:
Shuningdek, O‘zbekiston hududida doimiy yashaydigan chet el fuqarolari va fuqaroligi bo‘lmagan shaxslar O‘zbekiston fuqarolari bilan teng ravishda pensiya olish huquqiga ega.
18 yoshgacha bo‘lgan chet el fuqarosi va fuqaroligi bo‘lmagan shaxs O‘zbekistonda turish qoidalarini buzganlik uchun ma’muriy javobgarlikka tortilmaydi.
Bundan avval O‘zbekistonda “Xalqlar do‘stligi” ko‘krak nishoni ta’sis etilgani, Senat Nogironlar huquqlari to‘g‘risidagi xalqaro konvensiyani ratifikatsiya qilgani hamda O‘zbekistonda 1-iyuldan pensiya va nafaqalar oshirilgani haqida xabar berilgandi.